Rolf Waaler

Rolf Waaler (født 15. februar 1898 på Hamar, død 10. juli 2000 i Oslo) var en norsk sivilingeniør og organisasjonspsykolog. Han var Norges første professor i arbeidspsykologi og personalforvaltning. Waaler ble professor ved NHH i 1950 etter at Stortinget bevilget midler til stillingen. Han var rektor samme sted 1958–1962 og broren Erik Waaler var samtidig (1954–1959) rektor ved Universitetet i Bergen. NHH hadde på den tiden lokaler på Nygårdshøyden i samme strøk som universitetet. Waaler var en sentral person i utviklingen av organisasjon og ledelse som fagfelt i Norge. Han var blant annet initiativtaker til opprettelse av Administrativt forskningsfond (AFF) i 1952. Han var nestformann i lærerrådet ved NHH 1953–1957.

Han var sønn av Fredrikke Waaler, og bror av Erik Waaler og Georg Waaler (begge brødrene var professorer i medisin), og far til Bjarne A. Waaler. Sønnen Bjarne var professor i medisin og rektor ved Universitetet i Oslo.

I studietiden i Trondheim ble han slått til ridder av Polyhymnia (orden) i 1920.

Referanser 

Norske sivilingeniører
Professorer ved Norges Handelshøyskole
Norske professorer i strategi-, organisasjons- og ledelsesfag
Personer fra Hamar kommune
Rektorer ved Norges Handelshøyskole
Norske hundreåringer